बोरयेः बोरये ग्रामपंचातीच्या जैवविविधताय समिती वतीन बोरयेच्या साकव हांगच्या व्हाळाची नितळसाण केली. थंय व्हडा प्रमाणात प्लास्टिकाचो कोयर आशिल्लो.
 जैवविविधताय समितीचो वांगडी, बोरये पंचायत समिती आनी ग्रामस्थांनी व्हाळ नितळ करपाच्या कामांत वांटो घेतलो. पर्यावरण मोगी आनी जैवविविधताय समितीचे मुखेली अभय केसरकारान समिती वतीन हाजीर आशिल्ल्या ग्रामस्थांक नितळसाण, उदकाचे सैमीक स्रोत आनी तांचें म्हत्व तशेंच प्लास्टिकाचो भलायकेचेर कसो परिणाम जाता हाची म्हायती दिली.
 साकोव नितळ करून व्हाळांतल्यो प्लास्टिक पिशव्यो आनी हेर कोयर भायर काडलो. बोरये पंचायत मंडळाचो सरपंच दुमिंग वाझ हाणे ह्या नितळसाण उपक्रमा खातीर लोकांक परबीं भेटयली.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 